Diari Oficial de la Generalitat Valenciana


Sumari del DOGV 10737, del 13-02-2025 (2025/2062)

RESOLUCIÓ de 5 de febrer de 2025, de la Direcció General de Personal, per la qual es modifica l'annex I de la Resolució de 22 de novembre de 2023, per la qual es publica, conforme a l'acord de l'òrgan tècnic de selecció del concurs oposició de consolidació d'ocupació per a la provisió de vacants del cos d'infermers i infermeres inspectors de servicis sanitaris de l'Administració de la Generalitat (A2-S04), funcionaris i funcionàries d'administració especial, la relació d'aspirants amb la puntuació definitiva obtinguda en el procés selectiu.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10454

Data del DOGV
:   13-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/2062

CVE
:   NOZH-P-5561-6343

Data del document
:   05-02-2025

Organisme emissor
:   Conselleria de Sanitat

Tipus de document
:   Resolució

La Resolució de 22 de novembre de 2023, de la Direcció General de Personal, publica, conforme a l'acord de l'òrgan tècnic de selecció del concurs oposició de consolidació d'ocupació per a la provisió de vacants del cos d'infermers i infermeres inspectors de servicis sanitaris de l'Administració de la Generalitat (A2-S04), funcionaris i funcionàries d'administració especial, dependents de la Conselleria de Sanitat, la relació d'aspirants amb la puntuació definitiva obtinguda en el procés selectiu.

Per Resolució de 31 de juliol de 2024, de la Direcció General de Personal, se sol·licita documentació a les persones aspirants aprovades amb dret a optar a plaça en el concurs oposició de consolidació d'ocupació per a la provisió de vacants del cos d'infermers i infermeres inspectors de Servicis sanitaris de l'Administració de la Generalitat (A2-S04), funcionaris i funcionàries d'Administració Especial, dependents de la Conselleria de Sanitat.

Considerant l'existència de noves persones candidates amb dret a plaça, a causa de l'exclusió de candidates de l'annex I de la Resolució de 22 de novembre de 2023, mencionada, és procedent obrir nou termini perquè aquelles puguen entregar la documentació pertinent.

En virtut de la competència atribuïda per l'article 17 del Decret 135/2023, de 10 d'agost, del Consell, pel qual s'aprova el Reglament orgànic i funcional de la Conselleria de Sanitat,

RESOLC

*Primer*

Publicar en l'annex I la llista definitiva de persones que accedixen a plaça en el concurs oposició de consolidació d'ocupació per a la provisió de vacants del cos d'infermers i infermeres inspectors de servicis sanitaris de l'Administració de la Generalitat (A2-S04), funcionaris i funcionàries d'administració especial, dependents de la Conselleria de Sanitat, per l'orde de puntuació aconseguida.

*Segon*

Atorgar un termini de vint dies hàbils, a partir de l'endemà de la publicació d'esta resolució, perquè únicament les persones que no figuraren en l'annex I de la Resolució de 22 de novembre de 2023 i ara sí que figuren amb dret a plaça en el nou annex a esta resolució, així com a les persones candidates en reserva, presenten la següent documentació:

a) Declaració responsable, que figura en l'annex II, de no haver sigut separat o separada del servici, mitjançant expedient disciplinari, de qualsevol servici de salut o administració pública, ni trobar-se inhabilitat o inhabilitada amb caràcter ferm per a l'exercici de funcions públiques ni, si és el cas, per a la corresponent professió.

En el cas de persones nacionals d'uns altres estats, no haver sigut inhabilitat o inhabilitada, per sanció o pena, per a l'exercici professional o per a l'accés a funcions o servicis públics en un estat membre de la Unió Europea, ni haver sigut separat o separada, per sanció disciplinària, d'alguna de les seues administracions o servicis públics. En el moment de la presa de possessió, la persona interessada haurà d'acreditar, conforme a l'article 57, apartat 1, de la Llei orgànica 8/2021, de 4 de juny, de protecció integral a la infància i a l'adolescència enfront de la violència, no haver sigut condemnada per sentència ferma per qualsevol delicte contra la llibertat i indemnitat sexuals, tipificats en el títol 8 de la Llei orgànica 10/1995, de 23 de novembre, del Codi Penal. Esta circumstància serà acreditada en el Departament de Salut corresponent mitjançant l'aportació d'una certificació negativa del Registre Central de delinqüents sexuals.

b) Declaració responsable, que figura en l'annex III, en la qual manifesten posseir les capacitats i aptituds físiques i psíquiques necessàries per a l'acompliment de les funcions o tasques que corresponguen a la plaça de la categoria convocada. Esta declaració constituirà presumpció de disposar de tals capacitats i requisits d'aptitud per part de la persona declarant i podrà ser verificada, si és el cas, amb els informes mèdics que emeta el servici de prevenció corresponent.

c) Els qui concórreguen al contingent reservat a persones amb diversitat funcional, hauran d'aportar certificació oficial del grau de diversitat funcional juntament amb resolució administrativa de l'òrgan competent de la conselleria amb competències en benestar social o d'altres comunitats autònomes o de l'administració de l'Estat, que acredite la seua capacitat per a exercir les tasques que corresponguen a la categoria convocada.

d) En el cas de titulacions obtingudes a l'estranger, còpia de la credencial que acredite l'homologació que corresponga.

D'acord amb el que es disposa en l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part de la persona interessada, l'òrgan gestor del procediment estarà autoritzat per a obtindre directament les dades dels documents elaborats per qualsevol administració, i que són els assenyalats a continuació:

a) Dades d'identitat de la persona interessada.

b) Titulació requerida.

c) Certificat de diversitat funcional, en el cas de persones acollides a este contingent

La documentació referida haurà de presentar-se en una de les següents unitats de registre:

– 03758 Alicante: c/ Girona, núm. 26.

– 03990 Alcoi: Polígon de Caramantxel, s/n.

– 12653 Castelló: c/ Hort Sogueros, núm.12.

– 46405 València: av. Ferran el Catòlic, núm. 74.

– Registres generals dels departaments de salut de la Conselleria de Sanitat.

Els qui dins del termini fixat no presenten la documentació, no podran ser nomenats o nomenades i quedaran anul·lades totes les actuacions.

Si alguna persona seleccionada no complix tots els requisits exigits en la convocatòria, la Direcció General de Personal dictarà resolució motivada en la qual es declare la pèrdua dels drets derivats del procés selectiu.

La sol·licitud de places es realitzarà conforme al resolc dècim de la Resolució de 16 de desembre de 2022, del conseller de Sanitat Universal i Salut Pública, d'adopció de les mesures necessàries per a l'execució i desplegament del capítol I del Decret 71/2022, de 27 de maig, del Consell, pel qual s'adapten les ofertes d'ocupació pública aprovades i pendents de convocatòria, s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública, i s'aprova l'oferta d'ocupació pública de l'any 2022 en l'àmbit de la Conselleria de Sanitat Universal i Salut Pública, el qual establix que després de la finalització de tots els processos selectius corresponents a les OPE dels anys 2017, 2018, estabilització de 2019 i els convocats en execució del capítol I del Decret 71/2022, una vegada resolt el concurs de trasllats per categoria/cos/escala per al personal fix, es convocarà un únic procés de sol·licitud de places en el qual participaran totes les persones candidates que hagen superat els diferents processos selectius esmentats.

La present resolució podrà ser impugnada per les persones interessades mitjançant la interposició del recurs contenciós administratiu davant el jutjat contenciós administratiu de la ciutat de València, en el termini de dos mesos, comptat a partir de l'endemà de publicar-se, de conformitat amb el que es disposa en l'article 123 de la Llei 39/2015, d'1 d'octubre, del procediment administratiu comú de les administracions públiques, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciós administrativa, i potestativament podran interposar el recurs de reposició, en el termini d'un mes, de conformitat amb els articles 123 i 124 de la Llei 39/2015. Tot això sense perjuí que les persones interessades puguen fer ús, si és el cas, de qualsevol altre que estimen procedent.

  

València, 5 de febrer de 2025

María Amparo Pinazo Gamir

Directora general de Personal

Esta disposició conté annexos. Consulteu-ne la versió en PDF.